open-index/open-wikipedia-markdown huggingface dataset:
Johann Julius Gabelhofer

**Johann Julius Gabelhofer,** laŭ hungarlingve kutima nomordo kaj nomformo **Gabelhofer János Gyula** estis aŭstra pastro, piarista monaĥo, teologo, profesoro, bibliotekestro.

Johann Julius Gabelhofer http://mek.oszk.hu/03600/03630/html/g/g06214.htm naskiĝis en 1753 en Freistadt. Li mortis la  1794 en Pest (urbo).

## Biografio 
Johann Julius Gabelhofer lernis en Vieno. Li aliĝis al la piaristoj en 1768. Ekde 1774 li instruis en sia naskiĝurbo, krome li estis populara predikisto. Ekde 1786 li instruis teologion en urbo Pest. Post 2 jaroj li doktoriĝis, samtempe li estis nomumita profesoro en Reĝa Universitato de Pest. Ekde 1790 li estis bibliotekestro de Universitata Biblioteko (Pest). Supozeble li estis sekreta informisto pri movadoj de la studentoj.

## Elektitaj publikaĵoj 
* *Etwas über die Beleuchtung der Trenkischen Lebensbeschreibung* (1788)
* *Predigt vom Priesterstande am Peter und Paultage 1790. in der Piaristenkirche zu Pest bei Gelegenheit einer Primitz gehalten*
* *Oratio piis manibus comitis Gideonis a Ráday* (1792)
* *Predigt von den schrecklichen Verirrungen eines verderbten Volkes bei Gelegenheit des Dankfestes...* (1793) 

## Memorigiloj 
* hotelo http://www.booking.com/hotel/at/schloss-gabelhofen.de.html?aid=311092;label=schloss-gabelhofen-EvEOpbAtH2bdrRZ5aFT_JgS4555688304%3Apl%3Ata%3Ap1%3Ap2600.000%3Aac%3Aap1t1%3Anes;sid=826c306bed4e75d87e769e72c8d9442c;dcid=1;dist=0;sb_price_type=total;srfid=a7f117099232c7f5d880e53362d1837d582a483ĉ1;type=total;ucfs=1& 

## Fontoj 
* http://mek.oszk.hu/00300/00355/html/ABC04834/04867.htm 
* http://epa.oszk.hu/01500/01500/00009/pdf/Lymbus_2011_11_KissBela.pdf 
 
Kategorio:Aŭstraj teologoj
Kategorio:Aŭstraj monaĥoj
György Fejér

**György Fejér** [djordj fejEr], laŭ hungarlingve kutima nomordo **Fejér György** estis hungara pastro, preposto, kanoniko, profesoro, bibliotekestro.

György Fejér http://mek.oszk.hu/03600/03630/html/f/f05268.htm naskiĝis la  1766 en Keszthely. Li mortis la  1851 en Pest (urbo).

## Biografio 
György Fejér lernis filozofion en Reĝa Universitato de Buda, ekde 1785 teologion en Pozsony. Li pastriĝis en 1790, poste li estis ĉefamilia edukisto. En 1796 li iĝis pastro en Székesfehérvár, inter 1797 kaj 1810 en Nagykovácsi. Li estis profesoro en Reĝa Universitato de Pest inter 1808 kaj 1818 (li estis dekano en la studjaro 1816), poste li estis inspektoro en Győr, samptempe reĝa konsilisto kaj preposto. Ekde 1824 li gvidis la Universitatan Bibliotekon de Pest. En 1840 li estis nomumita kanoniko. Li pensiuliĝis en 1843. Li kontribuis ekzemple poemojn, historiajn studojn, tradukis dramojn.

## Elektitaj publikaĵoj 
* *Ode in diem onomasticum ill. dni Antonii Vörös de Farad sup. studiorum directoris* (1784)
* *A mennyei gondviselésről: midőn az ellenség hazánk határihoz közelítene* (1795)
* *A keresztényi jótevőségről* (1805)
* *Institutiones theologicae ac dogmaticae* (1811, 1815, 1819–20) - 7 volumoj
* *In vindicias Jahnianas aminadversiones commilitionis* (1822)
* *Matrimonium ex instituto Christi Dni* (1833)
* *Religionis et ecclesiae christianae apud hungaros initia* (1846, 1847)
* *A polgári alkotmányok fő tulajdonságai* (1851)

## Fontoj 
* hungarlingva biografio (la koncerna teksto estas legebla post klako al litero F, poste serĉu la nomon)
* hungarlingva biografio (la koncerna teksto estas legebla pli malsupre)

Kategorio:Hungaraj pastroj
Kategorio:Hungaraj prepostoj
Kategorio:Hungaraj kanonikoj
Kategorio:Hungaraj profesoroj
Kategorio:Hungaraj bibliotekistoj
Universitata Biblioteko (Budapeŝto)

La **Universitata Biblioteko de Scienca Universitato Loránd Eötvös** (, ) estas malnova, signifa kaj publika biblioteko havanta 2 milionoj da unuoj en Budapeŝto. La konstruaĵo mem estas historia monumento.
eta|maldekstre|Stratangulo de la universitata biblioteko

## Historio 
Jezuitoj fondis la bibliotekon por la kolegio de Nagyszombat en 1561. La ĉefa fondinto estis ĉefepiskopo de Esztergom: Miklós Oláh. Ĉefepiskopo Péter Pázmány fondis la Universitaton de Nagyszombat en 1635, el la kolegia biblioteko eventuale iĝis universitata biblioteko. Ekde la fondiĝo ĝi konstante estas pligrandigita. Ĝis la fondiĝo de Tutlanda Librejo Széchényi ĝi estis la ĉefa tutlanda biblioteko. En 1777 la universitato kun la biblioteko translokiĝis al Buda, post jaroj al Pest (urbo). Tiutempe la biblioteko ricevis grandan aprezon de iamaj monaĥaj bibliotekoj. Ambaŭ urboj unuiĝis en 1873 kiel Budapeŝto. Komence de la socialismo ĝi iĝis fakbiblioteko pri teologio, filozofio kaj historio. En la 21-a jarcento la biblioteko havas 1&nbsp;600&nbsp;000 volumojn, 220&nbsp;000 gazetojn, 200 kodeksojn, 300 mezepokajn diplomojn, 1200 prapresaĵojn, 77&nbsp;000 librojn inter la 16-a kaj 18-a jarcentoj.

## Konstruaĵo 
eta|Interna parto
eta|Interna parto
La duetaĝa konstruaĵo situas laŭ stratangulo proksime al Universitato de Budapeŝto. Ĝi estis konstruita inter 1873 kaj 1876 laŭ planoj de Antal Szkalnitzky. La fasado kun la enirejo tuŝas la trotuaron de strato Egyetem (=universitato). Interne pentris freskojn Károly Lotz kaj Mór Than.

## Bibliotekestroj 
* Heinrich Gottfried Bretschneider (1780–1784)
* György Pray (1784–1790)
* Johann Julius Gabelhofer (1790–1794)
* István Schönwiesner (1794–1818)
* Márton Schwartner (1818–1822)
* György Fejér (1822–1843)
* Ferenc Toldy (1843–1874)
* Árpád Horvát (1874–1876)
* József Szinnyei (1877–1878)
* Sándor Szilágyi (1878–1899)
* Sándor Máté (1899)
* Zoltán Ferenczi (1899–1925)
* Lőrinc Tetzel (1925–1926)
* Iván Pasteiner (1926–1945)
* László Mátrai (1945–1980)
* G. Béla Németh (1980-1994)
* László Szögi (1995-2013)
* Katalin Kálóczi (2013-)

## Bibliotekistoj 
* András Benedek
* Marianne Czeke
* István Diószegi (historiisto)
* Rabán János Gerézdi
* Edit Hexendorf
* Ignác Horváth (bibliografo)
* József Kaposy
* Ágnes Kenyeres
* Márton György Kovachich

## Fontoj 
* oficiala paĝo , , 
* hungare kun multe da fotoj

Hungario
Kategorio:Bibliotekoj en Budapeŝto
Loria reĝlando

250px|dekstra|eta
La **Loria reĝlando** (armene: Լոռու Թագավորություն), ankaŭ konata kiel ***Reĝlando Taŝir-Dzoraget*** aŭ *Kjurikjan*, estis mezepoka malgranda armena reĝlando en la teritorioj de la nunaj modernaj ŝtatoj Armenio, Azerbajĝano kaj Kartvelio, dum la diseriĝo de la Armena reĝlando.

En la jaro 979 Smbat II Tierezakal donacis la provincon Lori al sia frato Kiurike la 1-a kun la titolo *reĝo*. La potenco supervivis sub regado de la ĉefa reĝa branĉo loĝanta en Ani. Ĝi iĝis speciale forta dum la regado de la reĝo Davido la 2-a de Lori (989-1048), kiu konkeris kelkajn teritoriojn de la emirlandoj Tbiliso kaj Ganĝo, kaj elektis Samŝvilde kiel rezidejon. Pli malfrue li klopodis akiri la sendependecon disde la Bagratidoj de Ani, sed li estis venkita de Gagiko la 1-a . En 1065 Lori Berd estis proklamita ĉefurbo de la reĝlando. En 1118 ĝi iĝis parto de la Kartvela reĝlando, ekde 1185 la dinastio Zakarjan de Kartvelio kaj Armenio regadis en la regiono.

Dum la ekzisto de ĉi tiu loka reĝlando, la dinastio sponsoris la konstruadon de pluraj preĝejoj kaj monaĥejoj en la nordo de la nuna Armenio, inkluzive de la prestiĝaj Sanahin kaj Haghpat (gravaj armenaj universitatoj dum Mezepoko) kaj Hagharcin, kie plejmulto el ili estis enterigitaj.

Kategorio:Eksaj reĝlandoj en Eŭropo
Kategorio:Historio de Armenio
Paŝo (apartigilo)

**Paŝo** havas plurajn signifojn:

* laŭ komuna senco, **paŝo** estas speco de mekanika movo eluzanta subajn ekstremaĵojn, kiu estas propra al dupiedaj animaloj;

* laŭ propra senco, **paŝo** estas la spaco trapasita per unu meto de unu piedo antaŭ la alia en la irado;

* laŭ figura senco, **paŝo** estas la antaŭeniro, laŭ kiu progresas  agado aŭ klopodo;

* en geometrio, **paŝo** estas la distanco inter du sinsekvaj punktoj de helico, situantaj sur la sama naskanto de la koncerna cilindro.

* en meĥaniko, **paŝo** estas la distanco inter du homologaj punktoj de ŝraŭbkanelo, mezurata paralele al la akso, aŭ la longo de arko inter du homologaj punktoj de dentrado, mezurata laŭ ties ekstera radiuso;

* en rajdarto, **paŝo** estas  partikulara irmaniero de ĉevaloj;

* en armeo, **anserpaŝo** estas parada paŝo, en kiu oni ne fleksas la genuojn, uzata en la germana armeo kaj armeoj germane dresitaj;

* en danco, **dancopaŝo** estas ĉiu el la apartaj turniĝoj aŭ krurmovoj, pri ĉiu speco de danco estas pluraj karakterizaj dancopaŝoj.

## Notoj 
Ne konfuzu kun **paso**, kiu estas ago de iu aŭ io kiu iras de unu loko al alia, ne restante ie. 

**Paso** uzatas ankaŭ pri tempo, ekzemple: *...post paso de unu jaro*.

## Referencoj
Sheboygan

**Sheboygan** estas urbo en la subŝtato Viskonsino de Usono. Laŭ la stato de 2010 en la urbo vivas 49 288 loĝantoj. La urbo situas ĉe la okcidenta bordo de la lago Miĉigano.

## Partneraj urboj 
Inter la partneraj urboj de Sheboygan estas
* 20ra Esslingen am Neckar en Germanio

eta|300ra|maldekstre|komerca domo *Henry Charles Imig Block*

Kategorio:Urboj de Viskonsino
Velenje

**Velenje** (slovene, germana nomo *Wöllan*) estas urbo de Slovenio. Laŭ la stato de 2008 en la urbo vivas 34 339 loĝantoj. La urbo situas proksimume 60 kilometrojn nordoriente de la nacia ĉefurbo Ljubljano, kaj estas la sidejo de la fabriko *Gorenje* produktanta kuirejajn helpilojn.

## Partneraj urboj 
Inter la partneraj urboj de Velenje estas
* 20ra Esslingen am Neckar en Germanio

## Vidu ankaŭ 
* Velenje (stacidomo)

eta|300ra|maldekstre|kirko Sankta Marteno


Kategorio:Urboj de Slovenio
Amonia kaprilato

**Amonia kaprilato**, **kaprilato de amonio** aŭ **C7H15COONH4** organika substanco rezultanta el reakcio inter la "oktanata acido" kaj amonia hidroksido. Ĝi estas unuklina kristalo, tre higroskopa uzata en fotografiaj emulsiiloj, insekticidoj kaj nematodocido kiel kelkaj grasacidoj.

Ĝi estas solvebla en etanolo kaj acetata acido, malpli solvebla en acetono kaj "etilacetato", praktike nesolvebla en kloroformo kaj benzeno. Ĝi malkomponiĝas sub aerekspozicio kun ioma odoro de "kaprilata acido". Ĝi uzatas ankaŭ en produktado de "zinka kaprilato".

## Reakcioj 
### Reakcio 1 
* Preparado de **amonia oktanato** per traktado de **amonia hidroksido** kun **oktanata acido**:

### Reakcio 2 
* Preparado de **amonia oktanato** per traktado de **oktanata anhidrido** kun **amonia hidroksido**:

### Reakcio 3 
* Preparado de **amonia oktanato** per traktado de **oktanata acido** kun **amonia karbonato**:

### Reakcio 4 
* Preparado de **amonia oktanato** per traktado de **etila oktanato** kun **amonia acetato**:

### Reakcio 5 
* Preparado de **amonia oktanato** per traktado de **amonia benzoato** kun **oktanata acido**:

### Reakcio 6 
* Reakcio de **amonia oktanato** kun **zinka acetato** donante **zinkan oktanaton**

## Literaturo 
* DrugFuture
* GuideChem
* Health Canada
* Handbook of Preservatives, Michael Ash, Irene Ash
* Spanish Chemical and Pharmaceutical Glossary: English-Spanish, Spanish-English, Hilda Zayas

## Referencoj 
Kategorio:Nitrogenaj kombinaĵoj
Kategorio:Amoniaj kombinaĵoj
Kategorio:Kaprilatoj
Julián Gil

**Imanol Julián Elías Gil Beltrán**, konata pli kiel **Julián Gil** (naskiĝis  en Bonaero) estas argentina aktoro.

## Biografio 
La  **Julián Gil** naskiĝis en Bonaero. Estis frato de Patricia kaj Lorena.
Infanaĝe, estis en Venezuelo.

En 2014, li ĉefrolis en televida serio *Hasta el fin del mundo* de Nicandro Díaz. Li ludis sian rolon, Patricio Iturbide.
En 2015, li ludis en filmo *Santiago Apostol* de José Manuel Brandariz.

## Filmografio 
### Filmoj 
* 2001: *Marina* (Muvi Film) : *John*
* 2002: *Más allá del limite* (Erick Hernández)
* 2004: *La caja de problemas* (David Aponte)
* 2005: *Fuego en el alma* (Abdiel Colberg) : Millo
* 2006: *El milagro de la Virgen de Coromoto* (Film Factory) : *Jaime*
* 2010: *Entre piernas* : *Paco*
* 2014: *Lotoman 003* : *El Boricua*
* 2014: ''Misterio's: Llamas de sueños* : *Leonardo Aguilar*
* 2016: *Loki 7* : *Rodrigo*

### Telenoveloj 
* 2000: *Tres amigas*
* 2002: *Mi conciencia y yo* (Riverside) : *Alfonso*
* 2006: *Por todo lo alto* (RCTV) : *Halcón*
* 2007: *Acorralada* (Venevisión Producción) : *Francisco Suárez* « Pancholón »
* 2007: *Isla Paraíso* (Venevisión Producción) : *Armando*
* 2007 : *Mi adorada Malena* : *Mateo* (Protagonist)
* 2008 : *Valeria* (Venevisión Producción) : Daniel Ferrari
* 2008 : *Amor comprado* (Venevisión Producción) : *Esteban Rondero* (Antagonist)
* 2009 : *Los Barriga* (Frecuencia Latina) : *Francesco Cezanne* (Protagonist)
* 2009 : *Sortilegio* (Televisa) : *Ulises Villaseñor*
* 2010: *Valientes* : *Leonardo Soto* (Protagonist)
* 2010-2011: *Eva Luna* (Univisión) : *Leonardo « Leo » Arismendi* (Antagonist)
* 2011-2012: *La que no podía amar* (Televisa) : *Bruno Rey* (Antagonist)
* 2012-2013: *Doubles Jeux* (*¿Quién eres tú?*) (RTI Producción) : *Felipe Esquivel* (Protagonist)
* 2012-2013 : *Rosario*
* 2013 : *Los secretos de Lucía* (Venevisión) : *Robert Neville* (Antagonist)
* 2014-2015 : *Hasta el fin del mundo* (Televisa) : *Patricio Iturbide* (Antagonist)
* 2016 : *Sueño de amor* (Televisa) : *Ernesto de la Colina* (Antagonist)

## Teatro 
* 1995: *La abeja reina*
* 1999: *Por el medio si no hay remedio*
* 2000: *Nueve semanas y media*
* 2000: *Sexo, pudor y lagrimas*
* 2001: *En pelotas* : Papito
* 2002: *Los gallos salvajes* : Luciano Miranda Junior
* 2002: *El cotorrito by the sea*: Bugambilia
* 2003: *Luminaria*: Franz
* 2003: *Tarzan - Salvemos la selva* : Tarzan
* 2004: *El mal mundo*
* 2004: *La princesa en el lago de los cisnes*
* 2005: *El crimen del Padre Amaro*: Padre Amaro Viera
* 2007: *Descarados*
* 2008: *Los hombres aman a las cabronas* : Jorge
* 2010: *Sortilegio El Show* : Ulises Villaseñor
* 2013: *Aquel Tiempo de Campeones* : Phil Romano
* 2015: *Divorciemonos mi amor* : Benigna "Benny"

## Premioj 
* 2010: Li ricevis la premion **People en Español** pro rolo en telenovelo *Sortilegio*
* 2011: Li ricevis la premion **People en Español** pro rolo en telenovelo *Eva Luna''

## Notoj 
## Eksteraj ligiloj 
* 
* Oficiala retejo 
* Biografio de Julián Gil 

Kategorio:Argentinaj aktoroj
Carly Fiorina

**Carly FIORINA** (nun oficiale **Cara Carleton Fiorina**, antaŭnupte **Cara Carleton Sneed**; naskita la ) estas usona politikisto kaj teknologia komercisto. Ŝi laboris dum multaj jaroj ĉe la telekomunika firmaego AT&T kaj finiĝis tie kiel vicprezidanto kaj alta funkciulo en la apartigita eksfilio Lucent. Poste, de 1999 ĝis 2005, ŝi estris la komputilan firmaon Hewlett-Packard (HP), fariĝante unu el la malmultaj supranivelaj virinoj en usona komerco kaj en la teknologia industriaro. Oni diris ke ŝi "rompis la vitran plafonon" kaj poste, kiam la direktoraro de HP maldungis ŝin, ke ŝi ricevis elstaran "oran paraŝuton". Post la eksiĝo el HP, ŝi aktiviĝis en politiko (kiel komentisto kaj, poste, senata kaj prezidenta kandidato) kaj en filantropio (lanĉante la organizaĵon "One Woman Initiative" en 2008, kiu donacis centmilojn da dolaroj al malriĉulinoj ĉefe en islamaj landoj, kunlabore kun kaj usonaj registaraj instancoj kiel USAID kaj la kristana donacfonduso Opportunity International) kaj estrante la filantropian organizaĵon Good360. Je la  ŝi anoncis sian kandidatiĝon por la respublikana nomumo por la prezidenta baloto en 2016. Post malsukcesoj en Iovao kaj Novhampŝiro, ŝi malaktivigis sian kampanjon la .eta|Carly Fiorina ĉe kunveno de respublikanaj partianoj en 2015

Kategorio:Usonaj politikistoj
Amonia laktato

**Amonia laktato**, **laktato de amonio** aŭ **NH4[C2H4(OH)COO]** estas amonia salo rezultanta el neŭtraligo de la laktata acido kaj amonia hidroksido. Ĝi estas flaveca viskoza likvaĵo kaj havas mildajn anti-bakteriajn proprecojn. Ĝi uzatas kiel hidratiga kremo por traktado de sekaj skvamecaj haŭtoj, jukoj, iktiozo, hiperkeratozo, akno kaj troa maljuniĝo.

Preparaĵoj kun 12% da amonia laktato uzatas en la reduktiĝo de jukadoj. La uzantoj de tiaj substancoj devas eviti sunekspozicion aŭ artefaritan ultraviolaj radiadoj, tiel kiel sunlampoj aŭ bronzigaj litoj. Amonia laktato igas la haŭton pli sensivan al sunlumo, la haŭto inklinas al sunbrulo. En kazoj de hipersensiveco al la traktado, oni ne devas ŝmiri sur vundoj aŭ aliaj lezoj kaj evitu la substancon ĉefe dum mamnutrado aŭ gravedeco. Inter la flankaj efikoj troviĝas eritemo, doloro kaj brulsensacio.

## Sintezo 
Amonia laktato estiĝas pere de reakcio inter la amonia hidroksido kaj laktata acido:

**СН3СНОНСООН + NH3 → СН3CHOHCOONH4**

## Referencoj 
## Vidu ankaŭ
* Laktatoj

## Literaturo 
* Mapric 
* International critical tables of numerical data, physics, chemistry and ..., Callie Hull
* Lotus Illustrated Dictionary of Organic Chemistry, Terry Hills
* Drugs.com
* Everydayhealth
* Handbook of Industrial Toxicology and Hazardous Materials, Nicholas P. Cheremisinoff
* Sigma Aldrich
* Phosphoric Acids—Advances in Research and Application: 2012 Edition

Kategorio:Nitrogenaj kombinaĵoj
Kategorio:Amoniaj kombinaĵoj
Kategorio:Laktatoj
Longchamp (Côte-d'Or)

**Longchamp** [] estas franca komunumo, kiu situas en departemento Côte-d'Or kaj en regiono Burgonjo-Franĉkonteo.

## Geografio 
eta|maldekstra|Limoj de la komunumo
Tie estas profesia liceo por la metioj de la ceramiko.

## Historio kaj vidindaĵoj 
eta|maldekstra|La fontano
La preĝejo datiĝas el 1841.

La fontano datiĝas el la 18-a jarcento kaj estas enskribita kiel historia monumento ekde 1971.

## Referencoj 
## Vidu ankaŭ 
### Interna ligilo 
* Komunumoj de Côte-d'Or

### Eksteraj ligiloj 
*Paĝaro écho des communes

Kategorio:Komunumoj de Côte-d'Or
Fervojlinio Szczecin Główny – Grambow

**Fervojlinio Szczecin Główny – Grambow** estas durela, parte elektrizita fervojlinio de 14,9 kilometroj, kiu kunigas la fervojan ĉefstacion de la urbo Szczecin en nuna Pollando kun la fervojhaltejo Grambow en nuna Germanio. La linio funkcias sur teritorio de Okcidentpomeria Provinco (Pollando) je 13,1 kilometroj kaj Meklenburgo-Antaŭpomerio (Germanio) je la restaj 1,8 kilometroj. Trafikanto estas la pola fervoja kompanio PKP Polskie Linie Kolejowe.

La tuta linio estas parto de la pola-germana fervojlinio Bützow – Szczecin.

## Maksimuma rapideco 
## Fervojaj konektoj 
La vojaĝtempo inter la fervojstacioj *Szczecin Główny* (ĉefstacidomo) kaj *Grambow* (distanco 15 km) estas 16 minutoj. Nuntempe el Szczecin ĝis Grambow veturas 9 paroj de regionaj trajnoj. 7 paroj veturas ĝis fervojstacio *Lübeck Hauptbahnhof* (ĉefstacidomo) kaj 1 ĝis *Schwerin Hauptbahnhof* kaj *Neubrandenburg*.

## Vidu ankaŭ 
* Szczecin
* Fervoja transporto en Szczecin
* Szczecin Gumieńce

## Referencoj 
## Eksteraj ligiloj 
* 

408
Amonia izobuterato

**Amonia izobuterato**, **izobuterato de amonio** aŭ **C4H7O2NH4** estas organika substanco rezultanta el neŭtraliga reakcio inter la izobutirata acido kaj amonia hidroksido. Ĝi uzatas kiel fungicido kaj, same kiel la izobutirata acido, ĝi posedas anti-bakteriajn kaj anti-mikrobajn proprecojn.

Goering kaj Gordon taksis la efikecon en pluraj laboratoriaj testoj de pluraj ŝimaj inhibantoj dum enstokigo de kelkaj grajnoj kaj furaĝoj, inter ili la amonia izobuterato.

## Literaturo 
* International critical tables of numerical data, physics, chemistry and ..., Callie Hull
* The Code of Federal Regulations of the United States of America
* Storage Trials with Wet Brewers' Grains, Telmo B. Oleas
* The Encyclopedia of Farm Animal Nutrition, M. F. Fuller
* Chemical Book
* ChemMNet
* GuideChem

## Referencoj 
Kategorio:Nitrogenaj kombinaĵoj
Kategorio:Amoniaj kombinaĵoj
Hud (profeto)

**Hud** estis, laŭ la Korano, araba profeto sendita de Dio al la aadidoj, tribo iam loĝanta proksime al la urbo Mekko. Tiu ĉi popolo estis tre orgojla kaj tre potencaj, kiuj kapablis kunigi 50.000 militistojn. Hud diris al ili: "Popolo mia: turniĝu al Dio kaj adoru lin. Kial vi ne timas lin?" Sed la aadidoj respondis: "Ĉu ekzistas alia pli forta ol ni, aŭ forto kiu povus nin puni?" Hud daŭre admonis la aadidojn por ke ili timu Dion, pri kies predikado li okupiĝis vane dum kvindek jaroj, post kiuj la Eternulo sendis al ili grandan sekecon, pro kiu preskaŭ la tuta brutaro pereis.[eta|Reprezentado de *Hud kun la tribo ʿĀd*, ilustrita manuskripto de la kolekto *[Qisas Al-Anbiya* (*Historioj de la profetoj*)]]

Ili, anstataŭ aŭskulti sian profeton, preferis sendi viktimojn por esti buĉataj en la tiama pagana altaro de Mekko. El tri mesaĝistoj senditaj kun la oferaĵoj, du fine komprenis la veron kaj konvertiĝis, sed la tria, nomata Kail, farinte la oferon, vidis ekaperon de tri nuboj; unu ruĝa, alia nigra kaj alia blanka. Tial voĉo demandis: "Kiun el ĉi nuboj vi volas keke ĝi iru al via popolo?" Kail, montrante la nigran, diris: "Mi volas ĉi tiun!. La aadidoj kredis ke akvo estis alveninta kaj gajiĝis, sed Hud malĝojiĝis. Ĉar, estis nur vento, kiu levis el la tero ĉiujn bestojn kaj lasis ilin fali dispecigitajn. Sed la aadidoj ne humiliĝis pro tio kaj do, venis dua ventego plej akra, kiu levis ilin kaj lasis ilin fali, nur saviĝante Hud.

Kategorio:Islamo
Kategorio:Profetoj
Amonia pikrato

**Amonia pikrato**, **pikrato de amonio** aŭ **C6H2O(NO2)3NH4** estas eksplodema salo rezultanta el kompleta neŭtraliga reakcio inter la "pikrata acido" kaj amonia hidroksido. Kemie ĝi rilatas al la pli stabila eksplodaĵo trinitro-tolueno.

Ĝi estas la unua eksplodaĵo uzita en aerbombada operacio de la milita historio, plenumita de italaj pilotoj en Libio, en 1911. Ĝi estis grande uzata de la Usona Mararmeo dum la 1-a Mondmilito. Kvankam amonia pikrato estis ordinare konsiderata nesensiva substanco, ĉirkaŭ 1911 la Usona Armeo forlasis ĝian uzon favore de aliaj alternativoj.

Tamen, la Usona Mararmeo plu uzis ĝin en kirasdetrua artilerio kaj fajrarmilaro por marborda defendo. Pikrato de amonio povas uziĝi kiel antaŭanto de la alte stabila eksplodaĵo TATB aŭ 1,3,5-**T**ri**A**mino-2,4,6-**T**rinitro**b**enzeno, unue senhidratigante ĝin al pikramida formo (ligante ĝin al amonio el amina grupo anstataŭe de amonijono) sekvata de posta aminigo.

## Sintezo 
Amonia pikrato rezultas el kompleta neŭtraligo de "pikrata acido" kaj NH3 en varma akvo:

Amonia pikrato estas malpli sensiva ol "pikrata acido" kaj posedas pli altan fandopunkton (fp  ĝis ).

## Reakcio 
Guanidina pikrato prepareblas el "guanidina nitrato" kaj amonia pikrato (fp )

## Referencoj 
## Literaturo 
* Cameo Chemicals
* Toxnet
* Military Explosives
* Explosive Effects and Applications, Jonas A. Zukas,William Walters
* High Energy Materials: Propellants, Explosives and Pyrotechnics, Jai Prakash Agrawal
* Evaluation of the Health Risk of Ordnance Disposal Waste in Drinking Water ..., Assembly of Life Sciences (U.S.). Subcommittee on Ordnance Disposal Waste, Lawrence Fishbein

Kategorio:Nitrogenaj kombinaĵoj
Kategorio:Amoniaj kombinaĵoj
Kategorio:Pikratoj
Jan Kieniewicz

**Jan KIENIEWICZ** (naskiĝis la 7-an de aŭgusto 1938 en Varsovio) – pola historiisto, profesoro pri homa scienco, diplomato

## Biografio 
En 1960 finis historion en Varsovia Universitato. Samloke doktoriĝis en 1966, kaj en 1974 habilitiĝis. En 1983 ricevis titolon de profesoro pri homa scienco.

Plurjara laboristo de Varsovia Universitato, kie atingis titolon de ordinara profesoro. Plenumis funkcion de gvidanto de Katedro pri Hispanismo (1975–1981) kaj vicdirektoro de Historia Instituto ĉe VU (1981–1988). De 1990 ĝis 1994 estis ambasadoro en Hispanio. En la jaroj 1996–2008 vicdirektoro de Instituto pri Interdisciplinaj Esploroj *Artes Liberales*. Post emeritiĝo plu lekciis en Fakultato de *Artes Liberales* ĉe UV.

En sia scienca laboro okupiĝis pri historio de Barato kaj ekspansio antaŭanta koloniigon, historio de Hispanio de la postmezepoka periodo kaj la nuntempa, historio de Pollando kaj Eŭropo. Membro de Collegium Invisibile kaj de la ĵurio de premio atribuata dum Foiro de Historia Libro.

Distingita de Kavalira Kruco (2005) kaj Oficira Kruco (2013) de la Ordeno *Polonia Restituta*.

Filo de profesoro Stefan Kieniewicz.

## Elektitaj publikaĵoj 
* *Portugalczycy w Azji: XV–XX wiek* (Portugaloj en Azio: 15-a ĝis 20-a jarcento), (1976)
* *Historia Indii* (Historio de Barato), (1980)
* *Od ekspansji do dominacji. Próba teorii kolonializmu* (De ekspansio ĝis dominado. Teori-provo de koloniismo) (1986)
* *Spotkania Wschodu* (Renkontoj de la Oriento) (1999)
* *Historia Polski* (Historio de Pollando), (1986, kun aliaj aŭtoroj)
* *Historia Europy* (Historio de Eŭropo) (1998, kunaŭtoro)
* *Wprowadzenie do historii cywilizacji Wschodu i Zachodu* (Enkonduko al historio de civilizoj de Oriento kaj Okcidento) (2003)
* *Wyraz na ustach zapomniany* (Vorto surbuŝe forgesita) (2013)

## Bibliografio 
Profesoro Jan Kieniewicz 

Kategorio:Polaj historiistoj
Kategorio:Polaj hindologoj
Amonia heksafluoro-galiumato

**Amonia heksafluora galiato**, **heksafluora galiato (III) de amonio** aŭ **(NH4)3GaF6** estas neorganika salo el fluoro, galio kaj amoniako rezultanta el reakcio inter la "galia hidroksido" [(Ga(OH)3], HF kaj NH4F. Varmigo de amonia heksafluora galiato kun aero estigas Ga2O3. Same kiel la amonia heksafluora indiato [NH4]3InF6] ĝi okazas laŭ du polimorfaj strukturoj, t. e., iu kvarlatera kristala sistemo kaj alia kuboformata kun alta temperaturo kiu transformiĝas reinversigeble.

Ĝi malkomponiĝas unue al amonia kvarfluora galiato aŭ NH4GaF4 kaj finfine al γ-galia fluorido. Plua varmigo konvertas la galian fluoridon en la ordinaran heksagona formo de la trifluoridoj. La struktura interrilato de la komponaĵo estas diskutebla, tamen ĝi estas komparata al tiu de la aluminiaj analogaĵoj.

Amonia heksafluorogaliato malkomponiĝas sub vakuo en malsamaj produktoj depende de la temperaturo:

**\mathsf{(NH_4)_3GaF_6 \xrightarrow{220^oC} \;Ga(NH_2)F_2 \xrightarrow{400^oC} \;Ga(NH)F}**

Heksafluoragaliato de amonio same povas malkomponiĝi per estigo de galia fluorido (GaF3),

**\mathsf{(NH_4)_3GaF_6 \xrightarrow{varmo} GaF_3 + 3 HF \uparrow + 3\;NH_3 \uparrow}**

## Literaturo 
* ScienceDirect
* Wiley Online Library
* EasyChem
* DrugLead
* Chemical book
* Handbook of Inorganic Compounds, Dale L. Perry
* Toxnet
* EasyChem
* Substance name section (part 1)...v.2. Substance name section (part 2)...v.3 ..., United States' Environmental Protection Agency. Office of Toxic Substances
* Handbook of Dangerous Properties of Inorganic And Organic Substances in ..., Ya. M. Grushko
* ACS Publications

## Referencoj 
Kategorio:Nitrogenaj kombinaĵoj
Kategorio:Amoniaj kombinaĵoj
Amonia laŭrato

**Amonia laŭrato**, **laŭrato de amonio** aŭ **H3C-(CH2)10-COONH4** estas organika salo el amonio rezultanta el kompleta neŭtraligo de laŭrata acido kaj amonia hidroksido. Ĝi uzatas kiel surfaktanto, hidratiganto, emulsianto kun ŝaŭmaj proprecoj. Ĝi estas damaĝa substanco kiam inhalita, ingestita aŭ per haŭtokontakto. Ĝi povas kaŭzi haŭto-iriton kaj danĝero al okuloj. Sub fajraj kondiĉoj ĝi povas eligi damaĝajn fumojn.

## Sintezo 
Amonia laŭrato prepareblas per miksaĵo da seka amoniako tra etanola solvaĵo de pura laŭrata acido:

## Literaturo 
* Chemical book
* Chemnet
* Scientific Soapmaking: The Chemistry of the Cold Process, Kevin M. Dunn
* Gardner's Commercially Important Chemicals: Synonyms, Trade Names, and ..., G. W. A. Milne
* Molbase

## Referencoj 
Kategorio:Nitrogenaj kombinaĵoj
Kategorio:Amoniaj kombinaĵoj
József Tumpacher

**József Tumpacher** [jOĵef tumpaĥer], laŭ hungarlingve kutima nomordo **Tumpacher József** estis hungara pastro, teologo, kanoniko, profesoro.

József Tumpacher http://lexikon.katolikus.hu/T/Tumpacher.html naskiĝis en 1765 en Kőszeg. Li mortis la  1821 en Pest (urbo).
 
## Biografio 
József Tumpacher post siaj studoj instruis en liceo de Győr. Inter 1805 kaj 1821 li instruis teologion kaj grekan lingvon en Reĝa Universitato de Pest. Li kanonikiĝis en 1811 http://lexikon.katolikus.hu/G/gy%C5%91ri%20sz%C3%A9kesk%C3%A1ptalan.html. Li estis elektita rektoro en la studjaro 1819 http://www.elte.hu/rektorok.

## Elektitaj publikaĵoj 
* *Latin levele Révaihoz* (1800)
* *Hermeneutica Genetralis* (1820)
* *In vindicias Joannis Jahn animadversiones commilitionis* (1822)

## Fontoj 
* hungarlingva biografio (la koncerna teksto estas legebla post klako al litero T, poste serĉu la nomon)
* hungarlingva biografio

Kategorio:Hungaraj pastroj
Kategorio:Hungaraj profesoroj
Kategorio:Hungaraj teologoj
Kategorio:Hungaraj kanonikoj
Hospitalo de Caen

La **Hospitalo de Caen** (**CHU de Caen**, t.e. **C**entre **H**ospitalier **U**niversitaire) estas franca malsanulejo kun duobla statuso universitata kaj regiona situanta en Caen en Normandio.

Kun entute  litoj, ĝi estas la ĉefa hospitalo de Caen. La hospitalo de Caen dungas entute  homojn, el kiuj 972 kuracantojn.

## Notoj kaj referencoj 
## Vidu ankaŭ 
* Caen
* Centro François-Baclesse
* Tramtransporto en Caen

## Eksteraj ligiloj 
* Oficiala retejo
* 

Caen
Kategorio:Konstruaĵoj en Caen
János György Schmidt

**János György Schmidt** [jAnoŝ djordj ŝmit], laŭ hungarlingve kutima nomordo **Schmidt János György** estis hungara matematikisto, monaĥo, profesoro.

János György Schmidt http://jelesnapok.oszk.hu/prod/unnep/schmidt_janos_gyorgy_szuletesnapja__1765 naskiĝis la  1765 en Peŝto. Li mortis la  1848 en Peŝto.

## Biografio 
János György Schmidt frekventis piaristan gimnazion en sia naskiĝurbo. Li aliĝis al la piaristoj en 1781 kaj li lernis plu en piarista kolegio en Trencsény. Komence li instruis en Vác kaj Nagykanizsa, poste li plulernis en Reĝa Universitato de Pest inter 1788 kaj 1790, poste li estis edukisto en familio de Károly Eszterházy. En 1792 li ekinstruis en la menciita universitato kaj ankaŭ en inĝeniera lernejo-instituto. En 1795 li doktoriĝis. Li estis inter 1800 kaj 1837 publika ordinara profesoro de la universitato, same en la inĝeniera instituto. Li estis dekano en la studjaroj 1803 kaj 1829, rektoro en 1818 http://www.elte.hu/rektorok. Li instruis tiujn studentojn, kiuj post jaroj okupiĝis pri trafikaj eblecoj de Hungarlando (vojoj, trajnoj, akvovojoj).

## Restinta kontribuaĵo 
* *Teatamen publicum ex prelectionibus geometricis utriusque semestris* (1801)

## Fontoj 
* hungarlingva biografio (la koncerna teksto estas legebla post klako al litero S, poste serĉu la nomon)
* http://www.biographien.ac.at/oebl/oebl_S/Schmid_Janos-Gyoergy_1765_1848.xml 
* nur pentraĵo

Kategorio:Hungaraj matematikistoj
Kategorio:Hungaraj profesoroj
Kategorio:Hungaraj piaristaj monaĥoj
Mihály Ignác Lenhossék

**Mihály Ignác Lenhossék** [mihAj lenhoŝEk], laŭ hungarlingve kutima nomordo **Lenhossék Mihály Ignác** estis hungarlandana germana-hungara kuracisto, profesoro. Lia origina naskiĝnomo estis *Linoschegg Mihály Ignác*. Lia filo estis József Lenhossék, lia nepo estis Mihály Lenhossék, lia pranepo estis Albert Szent-Györgyi.

Mihály Ignác Lenhossék http://baratikor.semmelweis.hu/galeria/page.php?id=19 naskiĝis la  1773 en Hungara reĝlando en Pressburg (nuntempa Bratislava en Slovakio). Li mortis la  1840 en Buda.

## Biografio 
Mihály Ignác Lenhossék devenis el germana familio. Li frekventis jezuitan gimnazion en sia naskiĝurbo, poste li plulernis en Vieno kaj Pest (urbo). Li akiris kuracistan diplomon en Reĝa Universitato de Pest en 1799. Post siaj studoj li estis ĉefkuracisto de Esztergom (historia departemento), kie li inokuladis kontraŭ varioloj. Li ekinstruis en Universitato de Pest en 1808, en la sama jaro li nobeliĝis. En la studjaroj 1809 kaj 1815, en 1816 rektoro. Inter 1819 kaj 1825 li instruis en Vieno. En 1825 li iĝis ĉefkuracisto de Hungarujo, post 4 jaroj li ordonis la inokulon kontraŭ varioloj, en 1831 li multe strebis kontraŭ ĥoleroj. En 1823 li ricevis svedan premion.

## Elektitaj publikaĵoj 
* *Un¬tersuchungen über Leidenschaften und Ge¬müthsaffekten als Ursachen und Heilmittel der Krankheiten* (1804)
* *Védhimlőoltás* (1804)
* *Observanda circa febrim scarlatinum* (1826)
* *Animadversiones circa curandam choleram orientalem...* (1831)

## Fontoj 
* hungarlingva biografio (la koncerna teksto estas legebla pli malsupre)
* http://www.biographien.ac.at/oebl/oebl_L/Lenhossek_Mihaly-Ignac_1773_1840.xml 

Kategorio:Hungaraj kuracistoj
Kategorio:Hungaraj profesoroj
Loïc Nottet

230px|eta|dekstra
**Loïc Nottet** (naskiĝis la 10-an de aprilo 1996 en Kurseljo) estas franclingva belga kantisto kiu atingis la duan pozicion en la televidprogramo *La Voĉo de Belgio* en ĝia tria eldono de 2014 kaj reprezentis poste sian landon (Belgio) en la Eŭrovido-Kantokonkurso 2015 en Vieno, Aŭstrio. Dum Eŭrovido, lia kanto *Rhythm Inside* atingis la kvaran lokon en la Granda Finalo.

Kategorio:Belgaj kantistoj
Kategorio:Eŭrovido-Kantokonkurso 2015
Amonia nonanato

**Amonia pelargonato**, **pelargonato de amonio** aŭ **H3C-(CH2)7-COO-NH4** estas kemia organika substanco rezultanta el reakcio inter la "nonanata acido", ankaŭ konata kiel pelargonata acido kaj amonia hidroksido, kiu estas tre solvebla en akvo kaj alkoholo, uzata kiel emulsianto, antiaglomeriga agento kaj herbicido. Ĝi povas uziĝi por kompleta forigo kaj kontrolo de fiherboj, inkluzive de gresoj, arbustoj, vitoj, krom ĉiujaraj kaj longdaŭraj plantoj samkiel muskoj, arbetaĵoj, kaj parazitoplantoj.

En meditemperaturo ĝia maksimuma koncentriĝo atingas 40%, ĝi estas klara, senkolora ĝis palflaveca likvaĵo kun iom da odoro je grasacido. Ĝi estas stabila por enstokigo kaj en pura forma ĝi prezentiĝas kiel stabila blankaj kristaloj en meditemperaturo. La nonanata acido estas grande trovata en naturo, aparte ĝiaj esteraj derivaĵoj en fruktoj tiel kiel pomoj, vinberoj, fromaĝoj, lakto, rizo, fazeolo, oranĝoj kaj terpomoj krom aliaj fontoj nenutraj. Amonia nonanato ne persiste restas en la sojlo kaj rapide degradiĝas, ĉefe pere de mikroba vojo kaj ĝia vivoteno estas malpli ol unu tagon.

## Literaturo 
* Environmental Protection Agency
* EPA United States Environmental Protection Agency
* Chemnet
* Chemical book
* A Dictionary of chemistry and the allied branches of other sciences, Volume 4, Henry Watts
* First outlines of a dictionary of solubilities of chemical substances, Francis Humphreys Storer

Kategorio:Nitrogenaj kombinaĵoj
Kategorio:Amoniaj kombinaĵoj
Instruista trejnado

**Instruista trejnado** aŭ **instruista edukado** rilatas al programoj, kursoj, politikoj kaj proceduroj celitaj ekipi (estontajn) instruistojn per la scioj, sintenoj, kondutoj, aliroj, metodologioj kaj kapabloj, kiujn ili bezonas por efike plenumi siajn taskojn en la klasĉambro, en la lernejo kaj en la pli vasta komunumo. 

## Instruista trejnado en Esperantujo 
**Instruista Trejnado** (IT) estas unu el la taskoj de Internacia Ligo de Esperantistaj Instruistoj (ILEI). Kutime tia lertigado estas ero de la ĉiujaraj ILEI-Konferencoj.

En planado estas modula instruista trejnado MITE.

Plie ĝi okazas en la Universitato Adam Mickiewicz en Poznan, Pollando. Tie okazas du vojoj al IT; la unua estas elekti pedagogion dum la tria jaro de la Interlingvistikaj Studoj; la dua estas unujara kurso en la universitato, sen universitata diplomo.

Plie ĝi okazas en Herzberg am Harz, Germanio, sub la aŭspicioj de la germana ILEI-sekcio.

Plie ĝi okazas sur la retejo edukado.net sub la nomo RITE, pagenda lertigado prizorgita de D-ro Katalin Kováts.

Kategorio:Instruistoj
Kategorio:Pedagogio
Kategorio:Esperanto
48-a ILEI-Konferenco 2015

dekstra|250px|emblemo de ILEI
La **48-a ILEI-Konferenco** okazis en Oostende, Belgio, de la 17-a ĝis la 25-a de julio 2015. La loko estis la junulargastejo De Ploate en la malnova urbo proksime de la maro.

La konferenca temo estis * Granda paco post grandaj militoj*.

170 aliĝoj el 34 landoj - 
138 personoj partoprenis el 30 landoj - 
13 vizitantoj - 
4 danoj kun subvencio de Eŭropa Unio - 
23 ĉinoj aliĝis, 19 aperis. - 
12 koreoj partoprenis - 
Junuloj kaj infanoj partoprenis - 
 
Malferma ceremonio en la urbodomo kun la urbestro sinjoro Jean Vandecasteele
 
Daŭre okazis 3 paralelaj prelegoj
 
Instruista Trejnado (IT) kun 45 partoprenantoj, 9 prelegoj, 3 atelieroj, 25 atestiloricevintoj  
 
Kurso por komencantoj por ĝis 12 partoprenantoj
 
3 sesioj por la Komitato, elektoj de nova estraro
 
Simpozio kun 10 prelegoj
 
20 prelegoj sen konsideri tiujn de IT kaj de la simpozio
 
Sesio de ekzamenoj laŭ Komuna eŭropa referenckadro  (KER) okazis kun  6 kandidatoj
 
3 laborgrupoj: Pri lerniloj kun Katalin Kováts - Pri ILEI kaj TEJO kun Radojica Petrović - Pri verkado de rezolucio
 
Lingva festivalo endoma kun 35 lingvoj
 
Abundaj libroj aĉeteblaj en libroservo de FEL
 
Posttagmezo kvartala festo sur urba placo komune kun urbanoj, diversaj standoj rilataj al Eo, inter aliaj verdaj skoltoj kaj nepala manĝo
 
Belga Nacia Festo : Koncerto en kiosko kun diversaj farandoloj sur urba placo komune kun urbanoj
 
Vesperoj : 
Franda vespero - 
Filmo - 
Eŭropa vespero - 
Internacia vespero - 
Indonezia vespero - 
Literatura vespero - 
Adiaŭa vespero   
 
Bankedo kun belgaj kantoj kaj dancoj
 
Ekskursoj:  
5 duontagaj ekskursoj - 
3 tuttagaj ekskursoj - 
Belega vetero por tiuj promenoj kaj dum la tuta semajno
 
Gazetoj raportis per 4 artikoloj antaŭ kaj post la konferenco. Unu radio-intervjuo okazis.
 
Moderna konferencejo, bongustaj manĝoj, tre agrabla restadejo kun retaliro en la tuta domo
 
Donaco al la domo, al la junulargastejo de Oostende : vazo plena je maraj konkoj, po unu por ĉiu partoprenanto (la loka Esperanto-klubo nomiĝas «La Konko»).

Kategorio:ILEI-Konferencoj
ILEI-Konferenco
Kategorio:Ostendo
Kategorio:2015 en Belgio
Kategorio:Esperanto-renkontiĝoj en Belgio
Dommelsche Bierbrouwerij

eta|Dommelsche Bierfarejo
La **Dommelsche Bierbrouwerij** (Bierfarejo el Dommelen) estas nederlanda bierfarejo el Dommelen en la komunumo Valkenswaard Nord-Brabanto. ekde 1744 oni faras tie bieron.

## Historio 
La historio de la Dommelsche bierbrouwerij komenciĝis en 1702, kiam Jan van Deventer en Dommelen faris bieron. La posta posedanto, la familio Snieders, povas esti reduktata ĝis 1650. Tiam ĝi estis familio el Riethoven de terkultivistoj kaj bierfaristoj. En 1744 la familio Snieders setlis, kun la sama kombinaĵo de profesioj, en Dommelen. Ili ankaŭ ekspluatis gastejon kun la nomo *De Oranjeboom* (La oranĝarbo). En 1824 Petrus Josephus Snieders naskiĝis kiu pliposte, kune kun Driek Zigmans, administris la entreprenon. Oni iris al la vilaĝoj por vendi bieron, piedirante aŭ per tendoĉaro, pliposte per biciklo, kaj ankoraŭ pliposte per Douglas motociklo.

En 1869 naskiĝis Wilhelmus Cornelis Snieders. Sub lia gvido la bierfarejo ege plivastiĝis kaj eknomiĝis ''Stoom Bierbrouwerij 'De Oranjeboom'*. La bierfarejo tiam jam havis regionan signifon. Kolportistoj donis novajn adresojn de novaj klientoj, kiuj kelkfoje loĝis tre malproksime. La transporto okazis en enormaj bareloj kiuj oni transportis per plata veturilo.

Ekde 1930 la entrepreno nomiĝis: *N.V. Dommelsche Bierbrouwerij v/h W.C. Snieders''. Longtempe ĝi estis unu el la plej malnovaj familiaj entreprenoj de Nederlando, sed en 1968 la ĝis tiam sendependa bierfarejo estis transprenita de Brouwerij Artois (antaŭvenanto de Interbrew). La varomarko Dommelsch estis transformita fare de la nova estro al Dommels (sen ch) kaj ekhavis fortan konkurencon de la varomarko Stella Artois, post kiam Dommels malsuperiĝis. Post tio la internacia varomarko Skol klopodis ĝin, sed tio denove malsukcesis. En 1983 oni faris grandan kampanjon por konatiĝi Nederlando kun la biero Dommelsch: la malnova literumado tiam estis denove enkondukita.

Krom Dommelsch en Dommelen ano ankaŭ faras la bierojn Hertog Jan, Jupiler, Brahma kaj Leffe.

## Bieroj 
* Dommelsch Pilsener
* Dommelsch Oud Bruin

## Eksteraj ligiloj 
* Retejo de Dommelsche Bierbrouwerij 

Kategorio:Bierfarejoj
Kategorio:Biero
Alain Klotz

**Alain KLOTZ** (naskiĝis la ) estas franca astronomo, profesoro pri astronomio kaj astrofiziko ĉe la Universitato de Tuluzo kaj prezidento de "*AUDE*" ("*Association des Utilisateurs de Détecteurs Électroniques*"), Asocio de la Uzantoj de Elektronikaj Detektiloj.

Laŭ *Minor Planet Center* li malkovris 7 asteroidojn inter 1997 kaj 1999.

Li kunlaboris al la malkovroj de la satelitoj de la asteroidoj 854 Frostia, 1089 Tama, 1313 Berna, kaj 4492 Debussy.

La asteroido 10222 Klotz estis nomita en lia honoro.

## Notoj kaj referencoj 
## Vidu ankaŭ 
* :Kategorio:Malkovrita de Alain Klotz

## Eksteraj ligiloj 
*   Persona paĝaro de Alain Klotz
*  [*La robotisation des télscopes*, de Alain Klotz](http://www.astrosurf.com/thizy/rochelle2009/doc/2009oct28B%20Telescope%20Robotique%20(Alain%20Klotz).pdf)

Kategorio:Francaj astronomoj
Kategorio:Malkovrintoj de asteroidoj
Marco Rubio

**Marco Antonio RUBIO** (naskita la ) estas usona politikisto. En 2010 li elektiĝis kiel usona senatano el Florido. Antaŭe li prezidis la malsupran ĉambron de la florida parlamento. La  li anoncis sian kandidatiĝon por la respublikana nomumo por prezidento en la voĉdonado de 2016. Samtempe li anoncis, ke li ne kandidatos por reelektiĝi kiel senatano. La 15-an de marto 2016, pro malsukceso en la primara balotado de la propra ŝtato Florido, Rubio malaktivigis sian kandidatecon por la prezidentiĝo.eta|Oficiala portreto de senatano Marco Rubio

Kategorio:Usonaj advokatoj
Kategorio:Usonaj romkatolikoj
Kategorio:Senatanoj de Usono
Kategorio:Usonaj ministroj pri eksterlandaj aferoj
Iván Pasteiner

**Iván Pasteiner,** laŭ hungarlingve kutima nomordo **Pasteiner Iván** estis hungara bibliotekisto. Lia patro estis Gyula Pasteiner.

Iván Pasteiner http://mek.oszk.hu/00300/00355/html/ABC11587/11855.htm naskiĝis la  1887 en Budapeŝto. Li mortis la  1962 en Graz.

## Biografio 
Iván Pasteiner akiris diplomon en Universitato de Budapeŝto en 1909. Li eklaboris en Universitata Biblioteko (ELTE). Inter 1915 kaj 1918 li batalis en la 1-a mondmilito. Ekde 1926 li gvidis la menciitan bibliotekon. Li pensiuliĝis depost la 2-a mondmilito. En 1947 li migris al Graz.

## Elektitaj publikaĵoj 
* *A világbéke* (La mondpaco), (1911)
* *Az Országos Könyvforgalmi és Bibliográfiai Központ* (1927,  kaj  en 1928)
* *Az egyetemi könyvtárak* (La universitataj bibliotekoj), (1937)

## Fontoj 
* hungarlingva biografio
* hungarlingva biografio 

Kategorio:Hungaraj bibliotekistoj
Kategorio:Budapeŝtanoj
Distrikto Gali

eta|dekstra|250px|Ruĝkolore, la distrikto Gali ene de Abĥazio
La **distrikto Gali** (; ) estas distrikto de la parte agnoskata Respubliko Abĥazio. Ĝia ĉefurbo estas Gali. La distrikto estas malpli granda ol ĝia eponimo en la subdivido de Kartvelio, ĉar parto de ĝia iama teritorio nun estas parto de la distrikto Tkvarĉeli, formata de la abĥazaj aŭtoritatoj *de fakto* en 1995.

La distrikto Gali estis plejparte loĝata de mingrelanoj, kartvela etna subdivido, antaŭ la milito de Abĥazio. La plejmulto el la kartveloj forfuĝis de la distrikto post la etnaj konfrontoj en 1993-1994 kaj poste en 1998. Inter  kaj  rifuĝintoj revenis al la distrikto Gali ekde 1998, inkluzive de la homoj kiuj transiras ĉiutage la limojn kaj tiuj kiuj migras laŭ la agrikulturaj sezonoj. La distrikto Gali estas la nura distrikto en Abĥazio kie la etnaj kartveloj estas la plejmulto.

La loĝantaro de la distrikto estis , laŭ la censo de 2003 realigita en Abĥazio, pridubata de multaj internaciaj observantoj. Oni kalkulas ĝin je 45 mil en 2006, kvankam la abĥazaj aŭtoritatoj ŝuldiĝas al ĉirkaŭ  rifuĝintoj kiuj revenis.
Kune kun la Valo Kodori, la distrikto Gali estas unu el la du veraj konfliktaj areoj dum la situacio estas relative trankvila en la cetero de Abĥazio. Ĝi estis batalkampo dum la abĥaza-kartvela konflikto de 1998.

En la pasinteco, la nuna distrikto Gali estis la landlimo inter la princlandoj Abĥazio kaj Samegrelo, la du feŭdaj regaĵoj disigitaj de la Kartvela reĝlando, kaj ofte ĝi havis malsamajn regantojn laŭ la ŝanĝiĝo de landlimoj de ĉi tiuj princlandoj dum la dinastiaj luktoj inter la klanoj Ŝervaŝidze kaj Dadiani.

Kategorio:Abĥazio
Kategorio:Kartvelio
István Schönvisner

**István Schönvisner** [iŝtvAn ŝOnvizner], laŭ hungarlingve kutima nomordo **Schönvisner István** estis hungara arkeologo, pastro, monaĥo, bibliotekisto, profesoro, kanoniko, abato. Liaj familiaj nomformoj estis *Schönwisner, Schönwiesner, Schoenvisner*. Liaj pseŭdonimoj estis *St*, *Sch*.

István Schönvisner http://lexikon.katolikus.hu/S/Sch%C3%B6nwisner.html naskiĝis la  1738 en Hungara reĝlando en Eperjes (nuntempa Prešov en Slovakio). Li mortis la  1818 en Nagyvárad (nuntempa Oradea en Rumanio).
 
## Biografio 
István Schönvisner lernis teologion en Nagyszombat, poste li aliĝis al la jezuitoj en 1756. Post siaj studoj li estis prefekto en la teologia altlernejo en Vieno. Post 1773 li lernis filozofion, en 1778 li doktoriĝis. En 1777 li iĝis bibliotekisto en Universitata Biblioteko (ELTE), inter 1780 kaj 1794 li instruis arkeologion en Reĝa Universitato de Buda/Pest, poste li estis bibliotekestro de la menciita biblioteko. En la studjaroj 1781 kaj 1800 li estis dekano, en  1794 rektoro http://www.elte.hu/rektorok. En 1802 li estis nomumita abato kaj kanoniko. Li estis la unua hungara arkeologo, kiu science fosadis. Li trovis ekzemple Aquincum kaj Savaria.

## Elektitaj publikaĵoj 
* *De ruderibus Laconici Caldariique Romani...* (1778)
* *Commentarius geographicus In Romanorum iter per Pannoniae...* (1780)
* *Antiquitatum et historiae Sabariensis...* (1791)
* *Notitia Hungaricae rei numariae...* (1801)
* *Catalogus numorum Hungariae ac Transilvaniae Instituti Nationali Széchenyiani I–III* (1810)
* *Compendium antiquitatum graecarum* (1814, 1815, 1818, 1820, 1821) - gimnazia lernolibro
* *Compendium antiquitatum romanarum* (1825)

## Memorigiloj 
* memortabulo en Budapeŝto de 1902
* memormedalo

## Fontoj 
* hungarlingva biografio (la koncerna teksto estas legebla post klako al litero S, poste serĉu la nomon)
* hungarlingva biografio (la koncerna teksto estas legebla post klako al litero S, poste serĉu la nomon)

Kategorio:Hungaraj arkeologoj
Kategorio:Hungaraj pastroj 
Kategorio:Hungaraj jezuitaj monaĥoj
Kategorio:Hungaraj profesoroj
Kategorio:Hungaraj bibliotekistoj
Kategorio:Hungaraj abatoj
Kategorio:Hungaraj kanonikoj
Kategorio:Hungaraj numismatikistoj
Samseksemo en Kenjo

dekstra|eta|200x200px|Kie Kenjo situas en Afriko
La **samseksemo en Kenjo** estas konsiderata krimo. Kvankam malmultaj homoj estas procesataj surbaze de la punkodo, tamen la GLAToj (**g**ejoj, **l**esboj, **a**mbaŭseksemuloj kaj **t**ransseksuloj) suferas senĉesan ĝenadon fare de la polico.

Laŭ raporto preparita de *Pew Global Attitudes Project* en 2007, 96% el la enketitoj en Kenjo deklaras, ke la samseksemo devus esti "malakceptita" de la socio. Tio estas unu el la plej altaj niveloj de malakcepto en la 47 landoj, en kiuj la enketo okazigiĝis.

## Konstitucio 
La nova konstitucio de 4 aŭgusto 2010 en sia ĉapitro 4 "Deklaro de rajtoj" ne mencias la samseksemon, sed surbaze de sia artikolo 24 ĝi permesas al la malalta ĉambro de la parlamento voĉdoni pri iu ajn leĝo, kiu limigos la bazajn rajtojn kaj liberecojn "bonsence kaj motivite". La artikolo 45.2 simple deklaras, ke "Ĉiu plenkreskulo rajtas edz(in)iĝi kun homo de la alia sekso, surbaze de la libera konsento de ambaŭ partioj".

## Punkodo 
eta|279x279px|Regulo de familia hoteleto en Malindi
La sekcioj de 162 ĝis 165 de la kenja punkodo kriminaligas la samseksajn agojn same kiel la provon realigi samseksajn rilatojn inter viroj, kiujn ĝi nomas "seksaj rilatoj kontraŭ la ordo de la naturo". La puno, kiun la rompo de tiuj leĝoj altiras estas malliberigo dum inter kvin kaj dekkvar jaroj okaze de interkonsento de la partioj kaj dudek kvin jaroj okaze de nekonsento de unu el la partioj. La seksa majoritato estas de dekses jaroj. La rilatoj lesbaj ne estas leĝe malpermesitaj.

## Leĝo 
En aügusto de 2006, leĝprojeko nomita *Njoki Ndungu bill*, laŭ la nomo de la parlamentano, kiu ĝin proponis, estis aldonita al la punkodo. Ĝia celo estis kunigi ĉiujn  en unusolan leĝon. Tamen, la nova leĝo ne modifis la malnovajn sekciojn de la punkodo. La punoj ankoraŭ restas malliberigo dum dekkvar jaroj, kaj kvin jaroj pro nura provo.

## Samseksaj edzeco kaj edzineco 
En oktobro de 2009 certa kenja samseksa paro, Charles Ngengi kaj Daniel Chege, edziĝis en Londono. Ĉi tiu edziĝo vekis multe da atento en Kenjo, kaj la plejparto de la Kenjanoj ĝin kondamnis forte. La parencojn de Daniel Chege persekutis aliaj vilaĝanoj en Gathiru.

Kvankam la samseksa edz(in)iĝo estas leĝe malpermesita en Kenjo, en februaro de 2010 du Kenjanoj provis organizi edziĝceremonion en hotelo en Mtwapa (ĉe la marbordo, norde de Mombasa). Tiu edziĝo malsukcesis, ĉar la Tutlanda Konsilio de Eklezioj de Kenjo (NCCK) kaj la Konsilio de Imamoj kaj Predikistoj de Kenjo (CIPK) organizis kampanjon nomitan *Gays Out* ("Gejoj for!") por malebligi tiun edziĝon. Grupo da junuloj atakis la duopon, sed la polico savis ilin. Sheikh Hussein Ali, la kunordiganto de la CIPK por la regiono de Kikambala deklaris, ke ili "estas pretaj elverŝi sian sangon por protekti la dignon de la urbo Mtwapa".

## Notoj 

## Vidu ankaŭ 
* Samseksemo en Afriko

## Eksteraj ligiloj 
* Kenya. Le gouvernement doit respecter et protéger le droit de tous , Amnesty International
* G-Kenya Trust (en la pasinteco Gay Kenya)
* Kenja punkodo  

Kategorio:Politiko de Kenjo
Kategorio:Samseksemo